
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի  ապրիլի 26-ի թիվ 61-Ա 

ՀԱՇՎԵՔՆՆԻՉ ՊԱԼԱՏԻ 2019 ԹՎԱԿԱՆԻ ՀՈՒԼԻՍԻ 29-Ի ԹԻՎ 16/2 ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

 Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 13-րդ կետով, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետով և 3-րդ մասով` Հաշվեքննիչ պալատը
Ո Ր Ո Շ ՈՒ Մ Է`
1. Հաշվեքննիչ պալատի 2019 թվականի հուլիսի 29-ի «Հայաստանի Հանրապետության հաշվեքննիչ պալատի քաղաքացիական ծառայության մի շարք պաշտոնների անձնագրերը հաստատելու մասին» թիվ 16/2 որոշման N 73 հավելվածում կատարել հետևյալ լրացումները՝ 
1) «2.1 Աշխատանքի բնույթը, իրավունքները, պարտականությունները» բաժինը լրացնել հետևյալ բովանդակությամբ 6-րդ կետով՝ «6․ ապահովում է Հաշվեքննիչ պալատի իրավասության շրջանակներում իրականացվող հակակոռուպցիոն միջոցառումների և Հաշվեքննիչ պալատի կողմից հակակոռուպցիոն ոլորտի միջազգային պարտավորությունների կատարմանն ուղղված աշխատանքների համակարգումը։»։
2) «Իրավունքները» ենթաբաժինը լրացնել հետևյալ բովանդակությամբ նոր կետերով՝ « ● Հաշվեքննիչ պալատի ստորաբաժանումներից պահանջելու և ստանալու տեղեկատվություն՝ Հաշվեքննիչ պալատի կողմից իրականացվող հակակոռուպցիոն ծրագրերի շրջանակներում․
● հակակոռուպցիոն քաղաքականության և մոնիտորինգի համար պատասխանատու մարմնից պահանջելու և ստանալու մեթոդական աջակցություն, խորհրդատվություն ռազմավարական փաստաթղթերով նախատեսված հակակոռուպցիոն ոլորտի միջոցառումների և ոլորտային միջազգային պարտավորությունների վերաբերյալ։»։
3) «Պարտականությունները» ենթաբաժինը լրացնել հետևյալ բովանդակությամբ նոր կետերով՝ « ● իր իրավասության շրջանակներում համագործակցել իրավասու մարմինների հետ, ապահովել ռազմավարական փաստաթղթերով նախատեսված հակակոռուպցիոն ոլորտի միջոցառումների իրականացումը, հաշվետվությունների տրամադրումը, ինքնագնահատման զեկույցների կազմումը, հարցաշարերի լրացումը, մասնակցությունը հակակոռուպցիոն ոլորտին առնչվող քննարկումներին․ ● տրամադրել Հաշվեքննիչ պալատի գործառույթներին առնչվող ռազմավարական փաստաթղթերով նախատեսված՝ հակակոռուպցիոն ոլորտի միջոցառումների և ոլորտային միջազգային պարտավորությունների կատարման վերաբերյալ տեղեկատվություն, պարզաբանումներ, միջոցներ ձեռնարկել Հաշվեքննիչ պալատի կողմից ոլորտային միջազգային պարտավորությունների կատարումն ապահովելու ուղղությամբ։»։
2. Հաշվեքննիչ պալատի 2019 թվականի հուլիսի 29-ի «Հայաստանի Հանրապետության հաշվեքննիչ պալատի քաղաքացիական ծառայության մի շարք պաշտոնների անձնագրերը հաստատելու մասին» թիվ 16/2 որոշման N 76 հավելվածի «2.1 Աշխատանքի բնույթը, իրավունքները, պարտականությունները» բաժնի 6-րդ կետում «Ապահովում» բառը փոխարինել «Իրականացնում» բառով։  

